عەبدولسەلام مودەریسی

عەبدولسەلام مودەڕیسی (خانی) (لەدایکبووی ١٩٤٧) مامۆستای ئایینی و وەرگێڕێکی کوردە کە چەندین کتێبی لە وێژەی فارسی وەرگێڕاوەتە سەر زمانی کوردی و شێوەزارانی کوردیی سۆرانی.

 ژیان 
عەبدولسەلام مودەڕیسی (خانی) کوڕی ساڵح خانی (ناسراو بە مامۆستای جۆلەمێرگی) و برای کمالەدین مودەڕیسییە. ساڵح خانی لە نەوەکانی ئەحمەدی خانییە و لە ناوچەی جۆلەمێرگ لە باکووری کوردستان ھاتبوو بۆ ڕۆژھەڵاتی کوردستان و چەندین دەھە لە مەدرەسە ئایینییەکانی پیرانشار و پەسوە وانەی دەداتەوە.وەرگێرانی مەسنەوی بە زمانی کوردی (بە فارسی)، نووسینی شەھباز موحسینی، نووسراو لە ١٠ی نیسانی ٢٠١٢؛ سەردان لە ١٩ی ئەیلوولی ٢٠٢٠. عەبدولسەلام مودەڕیسی لە لای باوکی وانەی ئایینیی خوێندووەتەوە و دوای ئەوەیش قوتابیی محەممەد بوداقی بووە. عەبدولسەلام مودەڕیسی لە زانکۆی تاران بڕوانامەی ئیلاھیات و زانستی ئیسلامیی وەرگرتووە و جگە لەوە لە مەدرەسەکانی ئایینیی کوردستانیش وانەی خوێندووە. ئەو لە مەزرینگەی پەروەردەی شاری ورمێ کاری کردووە و ئێستاکە خانەنشین بووە و ھەر لە ئەو شارەدا دەژێت.دانووستان لەگەڵ مامۆستا عەبدولسەلام مودەڕیسی (بە فارسی)، نووسراو لە ١٠ی ئازاری ٢٠١٥؛ سەردان لە ١٩ی ئەیلوولی ٢٠٢٠.

 کتێبەکان 
 مەولەوی، جەلالەدین محەممەد ئیبن محەممەد. مەسنەوی مەعنەوی، وەرگێڕانی عەبدولسەلام مودەڕیسی (خانی)، ٢ بەرگ (بەرگی یەکەم: دەفتەری ئەووەل ھەتا چوارەم، بەرگی دووھەم: دەفتەری پینجەم ھەتا کشف‌الابیات)، چاپی یەکەم مەھاباد، زانکۆی ئازادی ئیسلامیی لقی مەھاباد، ١٣٩١؛ چاپی دووھەم، ورمێ: بکەی بڵاوکردنەوەی حوسێنیی ئەسل، ١٣٩٥.
 سەعدی، موسلیح ئیبن عەبدوڵڵا. بۆستانی سەعدی، وەرگێڕانی عەبدولسەلام مودەڕیسی (خانی)، ورمێ: بکەی بڵاوکردنەوەی حوسێنیی ئەسل، ١٣٩٦.
 نیزامی، ئیلیاس ئیبن یۆسف. مەخزەنولئەسرار، وەرگێڕانی عەبدولسەلام مودەڕیسی (خانی)، ورمێ: بکەی بڵاوکردنەوەی حوسێنیی ئەسل، ١٣٩٥.
 عەتتار، محەممەد ئیبن ئیبراھیم. موسیبەتنامە، وەرگێڕانی عەبدولسەلام مودەڕیسی (خانی)، ورمێ: بکەی بڵاوکردنەوەی حوسێنیی ئەسل، ١٣٩٥.
 شەبستەری، مەحموود ئیبن عەبدولکەریم. گوڵشەنی ڕاز، وەرگێڕانی عەبدولسەلام مودەڕیسی (خانی)، ورمێ: بکەی بڵاوکردنەوەی حوسێنیی ئەسل، ١٣٩١.
 عەتتار، محەممەد ئیبن ئیبراھیم. مەنتیقوتتەیر، وەرگێڕانی عەبدولسەلام مودەڕیسی (خانی)، ورمێ: بکەی بڵاوکردنەوەی حوسێنیی ئەسل، ١٣٩١.خانەی کتێب: کتێبەکانی عەبدولسەلام مودەڕیسی (بە فارسی)؛ سەردان لە ١٩ی ئەیلوولی ٢٠٢٠.

 سەرچاوەکان 

پۆل:خەڵکی ورمێ
پۆل:کوردەکانی ڕۆژھەڵاتی کوردستان
پۆل:لەدایکبووانی ١٩٤٧
پۆل:وەرگێڕەکانی فارسی–کوردی